
Z A P I S N I K
12. sjednice Vijeća Mjesnog odbora Trnava
održane 17. svibnja 2022. 
u sjedištu Mjesnog odbora, Resnički put 1A
s početkom u 19:00 sati

NAZOČNI ČLANOVI VIJEĆA: Ivan Vrgoč, Stipo Davidović, Saša Sumajstorčić, Damir Perica, Silvana Vučković, Marina Marunić i Zvonimir Božić.

NENAZOČNI ČLANOVI VIJEĆA: Kristijan Iličić i Nikola Vratarić.

OSTALI NAZOČNI:

-Alin Kavur, potpredsjednik Vijeća Gradske četvrti Donja Dubrava.

-Antun Bošnjaković, Član VGČ Donja Dubrava.

-Snježana Janjuz i Mikan Janjuz, građani
-Silvestar Smrekar, stručni referent za rad gradske četvrti i mjesnih odbora.

Predsjedava Ivan Vrgoč, predsjednik Vijeća.

Zapisnik vodi Silvestar Smrekar, stručni referent za rad gradske četvrti i mjesnih odbora.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Nakon rasprave, većinom  od 6 glasova, Vijeće prihvaća tekst zapisnika 11. sjednice Vijeća, održane 21. travnja 2022, bez izmjena.
Predsjednik predlaže dodatnu točku dnevnog reda „Čišćenje parcele buduće osnovne škole Trnava-Čulinec“


Na prijedlog predsjednika Vijeće jednoglasno  utvrđuje

D N E V N I   R E D

1. Aktualna komunalna problematika
a) Prijedlog izrade prometnog elaborata za ulicu Resnički put
b) Čišćenje parcele buduće osnovne škole Trnava-Čulinec (k.č. 1414/1 KO Resnik)
2.  Pitanja i prijedlozi.
a) Ad 1. Prijedlog izrade prometnog elaborata za ulicu Resnički put

Članovi Vijeća primili su pisani materijal uz poziv.

U raspravi sudjeluju: Ivan Vrgoč, Saša Sumajstorčić, Zvonimir Božić, Alin Kavur, Marina Marunić, Stipo Davidović, Silvana Vučković, Snježana Janjuz i Mikan Janjuz.

Vijeće jednoglasno donosi

ZAKLJUČAK
o prijedlogu izrade prometnog elaborata za ulicu Resnički put
1. Razmotren je prijedlog Marine Marunić te ga smatra opravdanim i predlaže izradu prometnog elaborata ulice Resnički put u cijelosti kojim bi se omogućilo iscrtavanje parkirnih mjesta, gradnja nogostupa i povećala sigurnost prometa, a naročito na dijelu Resničkog puta od spoja s Vukomerečkom cestom do željezničke pruge.
2. Predlaže se Vijeću Gradske četvrti Donja Dubrava da zatraži od gradskih upravnih tijela nadležnih za promet utvrđivanje opravdanosti zahtjeva te shodno tome i rješavanje predmetnog pitanja.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.

U 20h sjednicu napušta Antun Bošnjaković, Član VGČ Donja Dubrava 

U 20:12  sjednicu napušta Alin Kavur, potpredsjednik Vijeća Gradske četvrti Donja Dubrava
b) Ad 2. Čišćenje parcele buduće osnovne škole Trnava-Čulinec“
Predsjednik usmeno informira članove Vijeća o predmetu rasprave i odlučivanja.

U raspravi sudjeluju: Ivan Vrgoč, Saša Sumajstorčić, Zvonimir Božić,  Marina Marunić, Stipo Davidović i Silvana Vučković.

Vijeće jednoglasno donosi

Z A K LJ U Č A K
o uređenjem parcele buduće osnovne škole Trnava-Čulinec (K.Č. 1414/1 KO Resnik)
1.Razmotren je prijedlog člana Vijeća Zvonimira Božića za uklanjanjem ruševnih građevina, korova i raznog otpada kako bi ulazak u naselje iz smjera Čulinec bio uredan, siguran za pješake i ostale sudionike prometa, te se na taj način spriječio izvor mogućih zaraza, Vijeće smatra zahtjev opravdanim.
2. Od Vijeća Gradske četvrti Donja Dubrava traži se da uvrste navedeni zahtjev u svoj program održavanja zelenih površina.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

AD. 2. Pitanja i prijedlozi
Budući da se nitko nije javio za riječ predsjednik zatvara točku dnevnog reda i zaključuje sjednicu.
Dovršeno u 20:20 sati.
KLASA: 024-08/22-003/1022
URBROJ: 251-13-11-4-22-2

Zagreb, 17. svibnja 2022.
Zapisnik sastavio 

                                                                                                                   Ivan Vrgoč                                                                      
